APOLOGIA, Y DECLARACION EN DIALOGOS EN LENGVA MEXICANA, DEL SYMBOLO DE SAN ATHANASIO, Y CONFESSIONARIO BREVE AL Illustrissimo, y Reuerendissimo SEÑOR DON MARCELO LOPEZ DE AZCONA, ARÇCOBISPO DE MEXICO, DEL CONSEJO DE SV MAGESTAD, &c COMPVESTO POR EL BACHILLER IVAN Ossorio, Presbytero y Ministro de los Naturales. Año 1653. Impresso con licencia, en Mexico: en la Imprenta de Iuan Ruyz.	
	[Fol. 27] CONFESSIONARIO BREVE en la lengua Mexicana, para q^ con mas facilidad puedan los Ministros nueuos administrar el santo sacramento de la Penitencia. Aduiertan los Padres Confessores de indios (que despues de auer sabido el estado, calidad, y oficio del penitente) le dexen dezir sus peccados en el estilo, y modo, que el penitente los trae pensados de su casa; y luego segun su calidad, y estado le vaya haziendo las preguntas siguientes, que son por los diez mandamientos.	
	¶ PRIMERO MANDAMIENTO	
Preg. Cuix huel moyollocacopa oticmotlaçòtili in çan çe huel nelli Dios?	Pregunta. As de todo coraçon amado à vn solo Dios verdadero?	
R. Notàtzine ca niman àmo, ca intlà onicnotlaçòtiliani, àmo momoztle nicnotlàtolpanahuilizquia, ic ipampa mixpantzinco nicnocuitia ca cêca huel onicnoyolìtlacalhuilitzino.	R. Padre no le he amado, por que si lo huuiera hecho, no quebrantara cada dia sus diuinos preceptos, y assi me acuso, que le he ofendido grauemente.	
		
P. Cuix quemanian otichico tlaneltocac, otimoyoltzotzon itechcacopa in totlaneltoquiliz in motenehua Fè Catholica?	P. Por ventura, as alguna vez dudado acerca de  nuestra creencia, que se llama Fè catholica?	
R. Quemàcatzin I. àmotzin.	R. Si Padre, ò no Padre.	
		
P. Cuix otimotlapololti inìquac titemiqui, cuix oticneltocac in motemic, ànoçe otimotetzahui in ìquac tzàtzi in tecolotl, in chiquàtli?	P. As te engañado, quando sueñas, en creer tus sueños: ò tuuiste por aguero, que el buho, ò lechuza gritase?	
R.	R.	
		
P. Auh ca huel motechmonequi inic timaquixtiloz, tic moneltoquitiz inDios teTàtzin, Dios tePiltzin, Dios Espiritu Santo Eintzitzin Teotlacatzitzintin, auh caçâ çe huelnelli TeotlDios.	P. Conuienete hijo para salvarte, que creas firmemente en Dios Padre, Dios Hijo, Dios Espiritu santo, tres Personas diuinas, que es vn solo Dios verdadero.	
		
	¶ SEGVNDO PRECEPTO.	
Preg. Cuix çan nen, çan tlapic otic motenehuili in imahuiztocatzin Dios, ànoçe iztlacatiliztica otic quetz in santa Cruz, inic neltocoz in moztlacatlàtol?	Preg. As jurado en vano el nombre de Dios? ò jurado por la santa Cruz, para que se diese credito à tu mentira?	
R. Ca quemàcatzin I. àmotzin.	R.  Si padre, I. no Padre.	
		
P. In ìquac otitlaneltili juramentototica, cuix otoliniloc inmohuâpo, ànoçe omahuizpololoc, ànoçe ocuililoc iniaxca, initlatqui?	P. Quando juraste fue en daño del proximo, ò por quitalle honra, ò hazienda?	
R. Ca quemàcatzin. I. àmotzin.	R. Si padre, ò no Padre.	
		
P. Cuix quemanian iztlacatiliztica ixpan justicia otic teilhui in mohuampo, ic otoliniloc, omahuizpololoc, ànoçe itlatqui ocuililoc?	P. As jurado ante justicia contra el proximo con falsedad, y por esso perdido honra, y hazienda?	
R. Ca quemàcatzin. I. àmotzin.	R. Si padre, ò no Padre.	
		
P. Cuix queman otiztlacat ixpan in moteyolcuitìcauh, otic ixpachò in motlàtlacol: ànoçe initechcopa in monenamictiliz: ànoçe testigo otimoquetz, mohuampohuan innenamictilizpan àmo melahuac in otiquìto, àmo oticnexti inic ìtlacahui nenamictiliztli in iuh ticmatìa?	P. As mentido en la confession sacramental, y encubierto tu peccado; ò en materia de tu matrimonio: ò fuiste testigo en matrimonio ageno, no diziendo verdad; ò encubriendo el impedimento, que para no contraer auia?	
R. Ca quemàca. I. àmotzin.	R. Si Padre, ò no Padre.	
		
	¶ TERCERO PRECEPTO.	
Preg. Cuix otic tlatzihuizcauh iniMissatzin toTecuiyo Domingotica, ihuan huey ilhuitl ipan in huel amonahuatil?	Preg. Dexaste por floxedad de oyr Missa los Domingos, ò alguna fiesta graue de las de tu obligacion?	
R. 	R.	
		
[Fol. 28] P. Cuix otitlatequipanò, otic toton in monetlaecoltiliz Domingotica, ànoçe huey ilhuitl ipan?	[Fol. 28] P. As trabajado los Domingos, y con fatiga adquirido ganancias las fiestas de obligacion?	
R. 	R.	
		
P. In mochan tlaca cuix otiquintlatequipanolti Domingotica ic oçiauhque, ànoçe àmo quittaque in iMissatzin toTecuiyo Dios?	P. As hecho trabajar los Domingos à tus siruientes fatigàndolos, y por esso no auer oydo Missa?	
R.	R.	
		
P. Cuix Domingotica ihuan huey ilhuitl ipan otitlateomà, otitlatlatlauhtì, ànoçe otitlahuanato in ìquac titlateomatizquia?	P. Los Domingos, y fiestas te as ocupado en cosas de deuociô, y oraciòn, ò fuiste à embriagarte en tal tiempo?	
R.	R. 	
El numero de los peccados se à de preguntar siempre; y en diziendo lo que comettò, pregunte el confessor (quantas vezes hiziste ese peccado) dizendo: Quezquipa oticchiuh inon tlàtlacolli? y el penitente responde, Ceppa, oppa, iexpa, nappa, macuilpa, chiquaceppa, &c.		
		
	¶ QVARTO PRECEPTO.	
Preg. Cuix otictlacama in mo tà, in monan? cuix otiquìn mahuiztili, ànoçe otiquin toli ni, ànoçe çeme itech otimayauh otic mictì?	Preg. Obedeces à tu Padre, y Madre? as los honrado, as los tratado mal de palabra, ò obra?	
R. Ca quemàcatzin. I. àmotzin.	R. Si Padre, ò no Padre.	
		
P. In ìquac tlapechpan onoquè, ococolizcuiquè, cuix otiquinmocuitlahuì, otiquintequi panò, otiquintlamacac?	P. Quando tus padres estan enfermos en cama los cuidaste, los serviste,  y diste lo necessario?	
R.	R.	
		
P. In monamic, mopilhuan, ihuan in mochtin mochan tlaca, cuix teoyotica tiquinmocuitlahuia inic quimomachtizque in teotlatolli, ihuan inic çe çen xiuhtica moyolcuitizque, ihuan quicaquizque Missa?	P. A tu muger, hijos, y familia amonestas en el Señor deprêdan las Oraciones, y que confiessen cada año, y oygan Missa quando corre obligacion?	
R.	R.	
		
P. Xicmocaquiti nopiltzine ca mochi in nepapan tlàtlacolli mochan chihualo, auh motlatzihuiliztica àmo tictecahualtia, ca mochi momamal, ca ic mitzmo tlatzacuiltiliz in toTecuiyo.	P. Hagote saber hijo, que todos los pecados, q^ por descuido tuyo se cometen en tu casa son à tu conciencia, si no los reprehendes, y castigas, y que te castigarà Dios por ellos.	
		
	¶ QVINTO PRECEPTO.	
Preg. Cuix acà momac omic, oticmictì, ànoçe motlahuelcopa otic miquiz elehui?	Preg. As muerto à alguno, ò aporreadolo de donde se siguiò la muerte, ò por odio desseadole la muerte?	
R.	R.	
		
P. Cuix aca oticpaìtì inic miquiz, ànoçe ic cocolizcuiz?	P. As dado algû beuediço, para que alguno muera, ò enferme, ò quede liciado, ò impotente?	
R.	R.	
		
P. Cuix açà çeme otztiticatca oticpàitì inic motlatlaxiliz, ànoçe otic mictì, otic mauhtì, ànoçe ìtla otic chihualtì inic ohuetz in piltzintli?	P. A alguna preñada as dado beuediço para mal parto, ò la aporreaste, espantàndola con que echò la criatura?	
R.	R.	
		
P. Cuix çan moyollocacopa oti monòmàhui inic otimotlatlaxili momauhcacopa, ànoçe çan pàtli otiquic, inic ohuetz in piltontli?	P. As malparido de tu voluntad, de temor, ò auiendo tomado algun beuediço con que cayò la criatura?	
R.	R.	
		
P. Auh in piltôtli inotictlaz, cuix omoqua atequìtia, anoçe çan iuh omic ayamo tlaquatequilli?	P. La criatura, que assi malpariste, pudo ser baptizada, ò muriò sin recebir el baptismo?	
R.	R.	
		
P. Cuix aca çihuatl otic cuitlahuilti inic motlatlaxiliz, ànoçe itlà xihuitl otiquiti, ànoçe pàtli otic machtì inic quitlaçaz iniconeuh?	P. Aconsejaste à alguna muger, que malpariese, ò enseñastele alguna yerva, ò dìstele algun beuediço para que echara el hijo?	
R.	R.	
		
	¶ SEXTO PRECEPTO.	
P. Cuix otimomemecati, cuix acà çihuatl tic huicatinemì initechpa otitlàtlaco?	P. Estas amançebado, ò as peccado con alguna muger?	
R.	R.	
		
[Fol. 29] P. Quezquintin in çihuà intech otitlàtlaco?	[Fol. 29] P. Con quantas mugeres as peccado?	
R. Ca çe, I. ome, I. ei.	R. Con vna, con dos, con tres.	
		
P. Inon çihuatl cuix tenamic, noçè icno çihuatl, ànoçe huel ichpochtli?	P. Essa muger es casada, ò soltera, ò estaua doncella?	
R.	R.	
		
P. In ichpochtli on, in ìquac otic xapotlac, cuix otic huilan, otic tititz; otic cuitihuetz, otic tlapaliuhcacuic, noçè tlatenehualiztica, ànoçe çâ iyollocacopa?	P. A essa doncella la corrompiste por fuerça arrastrandola, ò con promesas falsas, ò fue de su voluntad?	
R.	R.	
		
P. In çeme yèhuantin çihuà ointech tàçic, cuix mohuayolqui, noçè monamic ihuayolqui çentlamanpan, ontlamanpan?	P. Alguna muger de las con que as peccado era tu parienta, ù de tu muger en primero, ò segundo grado?	
R.	R.	
		
P. In yèhuantin in çihuà inin techpa otitlàtlacò, cuix miximatia, ànoçe quen monotzaya in ipan ontlamantli nehuayolcatiliztli?	P. Las mujeres con quien peccaste eran parientas entre si, dentro de los dos grados de côsanguinidad?	
R.	R.	
		
P. Cuix quemanian otimomachiuh, inic momatica tic quixtia motlacaxinachyo, tic ahuiltia in motlaelnacayo?	P. As tenido alguna vez polucion, y derramado tu simiente con tus manos tocandote?	
R.	R.	
		
P. Auh in ìquac iuh tic chi huaya cuix acà çihuatl tiquilnamicticatca ichpochtli, icnoçihuatl, ànoçe tenamic?	P. Y quando tenias esta polucion, pensabas en alguna doncella, ò soltera, ò casada?	
R.	R.	
		
P. In ìquac itlan ticatca inmonamic, ànoçe çeme momecahuâ cuix quêman motlahuancacopa itech otàçic in icuitlapampa in inemanahuiampa, ànoço in ìquac tiyolqui?	P. Quando estauas con tu muger, ò con alguna manceba estando embriagado, ò no lo estâdo tuuiste acceso à ella por detràs fuera del vaso natural, y ordinario.	
R.	R.	
Aduierta el confessor, que si alguna vez el indio dixere: onic tzincolhui, onic tzincolhuazhui in nonamic icuitlapampa itech onàcic titixnamictoquè, que todos son modos comunes, y para satisfacerse bien, preguntele: Cuix oncan inic çihuatl otic chiuh: hiziste esto por el vaso comun, y ordinario? que luego se declararà el penitente.		
		
P. Cuix otimomàpilchiuh in ìquac moçel ticochì, ànoçe occentlamantli ica timoçihuayohuia in ìquac tiquilnamiqui oquichtli?	P. Quando duermes sola as tenido con los dedos, ò con otra cosa polucion acordandote en ella de algun varon?	
R.	R.	
		
P. Cuix quemanian timoquequètzalhuia in ìquac titeçì timoyòyoma, ànoçe in ìquac canà tehuatica quiça moçihuayo?	P. As tenido alguna polucion con los carcañales quando mueles, ò estas sentada en alguna parte?	
R.	R.	
Todas estas preguntas, que se hazen en este precepto à los varones se pueden hazer à las hembras mudando los generos desta manera: donde dize otic se diga omitz; y donde dize çihuatl, diga oquichtli; y donde dize ichpochtli, diga, telpochtli, &c.		
		
	¶ SEPTIMO PRECEPTO.	
Preg. Cuix itlà tlein teaxca, tetlatqui otiquichtec tlaçòtli, patìo, tomin, totolin tilmàtli, ichcatl, tòmitl, tepoztli, ànoçe occentlamantli?	Preg. As hurtado alguna cosa de valor como dinero, gallinas, mantas, algodon, lana, hierro, ò cosa cosa?	
R.	R.	
		
P. In teaxca, tetlatqui cuix otic motechti, ànoçe itlà otic ichtacacuili in mohuampo?	P. As te aprouechado de haziêda agena, ò tomadola contra la voluntad del proximo?	
R.	R.	
		
P. Cuix canà temilpan otiquichtequito miec çentli, elotl, ayòtli, yahuitl, ànoçe otictemàmacac, ànoçe oticnamacato?	P. As hurtado en simentera agena mayz, elotes, calabaças,  yautli, ò por ventura las diste ò las fuiste à vender?	
R.	R.	
	Aduierta el confessor, que deue preguntar la cantidad del hurto, y si llegare à materia de restitucion, no obligue al indio à restituir si no tiene proptios de que hazerlo; porque confezè vno, que vn año confezò auer hurtado quatro bacas, y le obligaron à restituir, y auiendo acabado de comulgar fue à otra hazienda, y hurtò otras quatro bacas para hazer la restituciòn; y como le faltò el modo para hazerla se quedò cô ellas: sino afearle el pecado, y aduertirle, que si en algun tiempo tuuiere cosa propia de que restituir [Fol. 30] restituya, y obre la sangre de Christo Señor Nuestro.	
		
	¶ OCTAVO PRECEPTO.	
Preg. Cuix queman huey iztlacatiliztli otiquìto?	Preg. As mentido alguna vez en materia graue?	
R.	R.	
		
P. Cuix acà çeme mohuampohuan otic tepotzìto, otic tentlapiqui, huey tlàtlacolli oitech tic tlamì iztlacatlàtoltica, ic opinauhtiloc, otlatzacuiltiloc, otòtococ, ihuan itomin oquipòpolò?	P. As murmurado de tu proximo, ò imputadole algun falso testimonio con mentira, y por esso perdiò honra, fue castigado, desterrado, y gastado su hazienda?	
R.	R.	
		
P. Quezqui tlacatl in ixpan otiquìto inon moztlacatlàtol?	P. Delante de quantas personas dixiste la mentira, y testimonio?	
R.	R.	
		
P. Auh xiccaqui nopiltzinè ca çenca otitlàtlaco; yè ica çenca motech monequì timotlàtolcuepaz, timotlàtol melahuatiuh in imixpan iztlacatiliztìca otitlàto, inic occeppa cuepililoz imahuizço in mohuampo otictlàtlacolpiquili.	P. Aduierte hijo, que cometiste graue peccado, por lo qual te conuiene, que te desdigas delante de las personas que te oyeron, para que recobre tu proximo la honra que le quitaste.	
		
	¶ NONO PRECEPTO.	
Preg. Cuix moyollocacopa otic elehui in teçihuauh, ànoço motlalnamiquiliztica, mixtelolòtica otiquittac, otic ixelehui, otic nec ma itechcopa xitlàtlaco intlatihuelitini?	Preg. As de coraçon desseado la muger agena, ò con el pensamiento, ò auiendola visto la cudiciaste, y desseaste pecar con ella si huuiera oportunidad?	
R.	R.	
		
P. Cuix itla otiquilhuì, ànoçe otic camanalnonotz, ànoçe otic ixnotz, ànoçe otic huetzquilì?	P. Digistele algunas palabras deshonestas en chanza, ò hizistele del ojo, riendo con ella?	
R.	R.	
		
	¶ DECIMO PRECEPTO.	
Preg. Cuix itla tlein teaxca, tetlatqui moçenyollocacopa otic elehui, auh otimoyolnonotz ntla tihuelitini otic ichtequizquia; ànoçe acà motencopa iuh oquichiuh?	Preg. As desseado de toda voluntad la hazienda agena, y propuesto si pudieras hurtada, ù diste ocasion, para que por tu orden otro lo hiziera?	
R.	R.	
		
P. Auh in otic elehuìca tic ichtequizquia cuix teopantlatquitl, ànoço itlà itechtzinco pohuia inDios toTecuiyo Iesu Christo?	P. Lo que assi as desseado hurtar eran bienes ecclesiasticos, ò cosa sagrada dedicada al culto diuino?	
R.	R.	
		
Notecuiyoè. Notemaquixticatzinè: cenca niyoltonehua, cenca ninotequipachohua, inic onimitz noyolìtlacalhui in tiçenquizcatlaçòtlaloni, tinotechiuhcatzin, tinoTeotzin, tinoTemaquixtìcatzin. Auh ca nino nètoltia, nitlaçemìtoa in mixpantzinco inic aocmo nitlàtlacoz, aocmo occeppa nimitz notlàtolpanahuiliz; ma ic xinechmopalehuili in moteicnelilitzin, motequaltililiz graciatzin; ca nimitz notemachia ca tinechmopopolhuililiz in notlàtlacol, ihuan tinechmomatzitzquilìtzinoz inic aocmo ninotlàtlacol çoquineloz in ixquichca nomiquiztempan. Ma yuh mochihua.	Acto de contricion. 	
		
	[Fol. 31] CATHECISMO. [crismon]	
Pregunta Tlaxinechilhui cuix onca Teotl Dios?		
Repuesta Caquemàca ca onca Teotl Dios.		
		
P. Quezquintin in teteo?		
R. Caçançe huel nelli Teotl Dios.		
		
P. Campa moyetztica inonTeotl Dios?		
R. Caompa moyetztica inilhuicac, ihuan tlalticpac, ihuan nohuian moyetztica.		
		
P. Aquin oquimochihuili inilhuicatl, ihuan tlalticpactli?		
R. Cayèhuatzin in toTecuiyo Dios.		
		
P. Acyèhuatzin in toTecuiyo Dios?		
R. Cayèhuatzin in Santissima Trinidad.		
		
P. Acyèhuatzin in Santissima Trinidad?		
R. Cayèhuatzin in Dios teTàtzin, in Dios tePiltzin, in Dios Espiritu Santo, ey personas çançe huelnelli Teotl Dios.		
		
P. In teTàtzin cuix Teotl?		
R. Caquemàca.		
		
P. In tePiltzin cuix Teotl?	.	
R. Caquemàca		
		
P. In Espiritu Santo cuix Teotl?		
R. Caquemàca		
		
P. Cuix eintin inTeteo?		
R. Ca àmotzin caçan çe huelnelli Teotl Dios.		
		
P. Acyèhuatzin in Persona Oquichtzintli omochiuhtzino?		
R. Cayèhuatzin inic ome Persona initlaçòpiltzin Dios in toTecuiyo IesuChristo.		
		
P. Acyèhuatzin in toTecuiyo Iesu Christo?		
R. Cayèhuatzin in huelnelli Teotl, ihuan huelnelli oquichtzintli.		
		
P. Auh ac itech oquichtzintli omochiuhtzino in toTecuiyo Iesu Christo?		
R. Ca ichpochxillantzinco in Santa Maria, mochipa huel icpochtli, icaytlamahuiçoltzin in Espiritu Santo.		
		
P. Auh acyèhuatzin incemìcaca ichpochtli Çihuapilli Santa Maria?		
R. Cayèhuatzin in Dios itlaçònantzin incemìcac ichpochtli: auh motemiltitica, ica incenquizca qualtiliztli gracia: ihuan mochi itetzinco catqui inixquich nepapan qualtihuani, yectihuani ilhuicac, ihuan tlalticpac tlatòca Çihuapilli.		
		
P. Auh campa moyetztica inon Çihuapilli, cemìcaca ichpochtli Santa Maria?		
R. Cailhuicac moyetztica icaytlactzin, ihuan iAnimàtzin, inyenecuiltonolicecatzintli, auh totepâ tlàtòcatzin mochiuhtzinotica inixpâtzinco Dios Santissima Trinidad.		
		
P. Auh tleipampa oquichtzintli omochiuhtzino in toTecuiyo Iesu Christo?		
R. Catopampa intitlàtlacoanime inic techmomaquixtiliz.		
		
P. Tlein oquimochihuili in toTecuiyo Iesu Christo in nican tlalticpac inic techmomaquixtiliz?		
R. Catopampa motlaiyohuilti itencopa in Pilato, màmaçoaltiloc itech [crismon] momiquilì, tococ, motemohuì in mictlan, eilhuitica monòma izcalìtzino intlan in mimicque, motlècahui inilhuicac, imayeccampa mehuiltitica initlaçòTàtzin Dios: auh ompa [Fol. 32] hualmehuitiz inquin motlatzontequililiquiuh inyolque, ihuan inmimicque.		
		
P. In toTecuiyo Iesu Christo cuix omomiquili inic Teotl, ànoço inic oquichtzintli?		
R. Ca àmo momiquilì inic Teotl, caçan ixquich inic oquichtzintli omomiquilì.		
		
P. Auh in ìquac miquì tlalticpac tlacatl cuix ihuan miquì iniAnima iniuh miquì itlalnacayo?		
R. Ca àmo miquì iniAnima, caçan ixquich in inacayo miquì.		
		
P. Auh cuix cemìcac miquì ininacayo?		
R. Ca àmotzin, yè ica, ca in ìquac àciztetlatzontequililiz ilhuitl, occepa mocetiliz ininacayo, ihuan ini Anima inic mozcaliz, ihuan cemìcac yoliz.		
		
P. Auh campa yazque in qualtin in ìquac momiquilizque?		
R. Ca ompa inilhuicac, inipampa oquipixque initeotenahuatiltzin Dios.		
		
P. Auh in àmo qualtin campa yazque? 		
R. Ca ompa in mictlan, yè ica àmo huel oquipixquè initeotenahuatiltzin Dios.		
		
P. Tlein quìtoznequi Sâta Yglesia Catolica Romana?		
R. Ca quìtoznequi inin necentlaliliz in mochintin Christianome, inintzontecon mochiuhtzinòtica toTecuiyo Iesu Christo. Auh in nican tlalticpac ipatillotzin intohuey teopixca tlàtòcatzin Santo Padre, in ompa moyetztica huey altepepan Roma.		
		
P. Auh in Angelome ac yèhuantzitzin?		
R. Ca centlamantin yoliliz necuiltonoliz espiritutzitzin, ihuan cemìcac necuiltonolizcuicatica quimoyectenehuilia in toTecuiyo Dios inompa ilhuicac.		
		
P. Auh cuix çan ixquich inintequitzin?		
R. Ca àmotzin, ca ihuan oquin mixquechili in ic totepan tlàtòcatzitzinhuan totematitechancatzitzinhuan, inic huel ipan tòtlatocazque initeotenahuatiltzin, ihuan techmomanahuilizque, inizquìcan toneohuìcanàquilizpan, ihuan in ìquac tomiquiztempan techmomanahuilizque inin huicpa toyaohuan tlatlacatecolo.		
		
P. Ac yèhuatzin inoncan moyetztica inìtictzinco Santissimo Sacramento.		
R. Ca oncan  moyetztica in toTecuiyo Iesu Christo, inhuelnelli Teotl, ihuan huelnelli oquichtzintli, iniuh moyetztica ilhuicac. Amen Iesus.		
		
	LAVS DEO.